b'\n_START_ARTICLE_\nVodikov fluorid\n_START_SECTION_\nZgradba\n_START_PARAGRAPH_\nPri temperaturah okrog sobne temperature in nad njo je brezbarven plin. V trdnem stanju (zmrzne pri  \xe2\x88\x9283.6 \xc2\xb0C) tvori ortorombske kristale, zgrajene iz cikcakastih verig molekul HF. Razdalja med H in F v molekuli HF je 95 pm, razdalja med sosednjima molekulama pa 155 pm. Iz verig HF je sestavljen tudi teko\xc4\x8di HF, samo da so verige kraj\xc5\xa1e in v povpre\xc4\x8dju dolge pet do \xc5\xa1est molekul.\n_START_SECTION_\nTopilo\n_START_PARAGRAPH_\nSuh vodikov fluorid dobro topi nizko valentne kovinske fluoride in ve\xc4\x8d molekularne fluoride. V njem se reverzibilno topijo tudi \xc5\xa1tevilni proteini in ogljikovi hidrati. Ve\xc4\x8dina anorganskih nefluoridnih spojin se v njem ne topi ampak z njim reagira.'